หุ้นหรัฐฯปิดในแดนลบ
ดัชนีหุ้นดาวโจนส์ ปิดที่ 12,961.53 จุด ลดลง 16.04 จุด ด้านแนสแดค  ปิดที่ 2,950.35 จุด ลดลง 25.84 จุด
6 มี.ค. 2555

ดัชนีหุ้นดาวโจนส์ ปิดที่ 12,961.53 จุด ลดลง 16.04 จุด ด้านแนสแดค  ปิดที่ 2,950.35 จุด ลดลง 25.84 จุด
ปัจจัยแห่งความกังวลต่อการเติบโตทางเศรษฐกิจของจีน ได้ก่อความห่อเหี่ยวแก่นักลงทุนในตลาดทุนและส่งผลให้วอลล์สตรีท ปิดตัวในแดนลบ กลบกระแสความสดชื่นเกี่ยวกับข้อมูลภาคบริการของอเมริกา
ดัชนีหุ้นดาวโจนส์ ลดลง 16.04 จุด (0.12 เปอร์เซ็นต์) ปิดที่ 12,961.53 จุด แนสแดค ลดลง 25.84 จุด (0.87 เปอร์เซ็นต์) ปิดที่ 2,950.35 จุด เอสแอนด์พี ลดลง 5.37 จุด (0.39 เปอร์เซ็นต์) ปิดที่ 1,364.26
ขณะที่ราคาน้ำมันขยับขึ้นเล็กน้อยวานนี้  ท่ามกลางการหารือระหว่างผู้นำสหรัฐฯและอิสราเอลในประเด็นนิวเคลียร์อิหร่านเป็นไปอย่างระมัดระวังเพื่อไม่ให้ขยายความตึงเครียด
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 2 เซนต์ ปิดที่ 106.72 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 15 เซนต์ ปิดที่ 123.80 ดอลลาร์ต่อบาร์เรล